বিচারপতির বাড়ি থেকে ১৫ কোটি উদ্ধার, উল্লেখ নেই দমকল রিপোর্টে

ওয়েব ডেস্ক: দিল্লি হাইকোর্টের (Delhi High Court) বিচারপতি যশবন্ত ভার্মার (Justice Yashwant Verma) বাড়ি থেকে বিপুল অঙ্কের নগদ টাকা উদ্ধারের ঘটনা অন্য দিকে মোড় নিল। ওই বিচারপতির বাড়িতে আগুন (Fire) নেভাতে গিয়ে দমকলকর্মীরা ১৫ কোটি টাকা উদ্ধার করে বলে আলোড়ন তৈরি হয়। অথচ দিল্লি ফায়ার সার্ভিস ডিপার্টমেন্টের ফায়ার রিপোর্টে (Fire Report) টাকার কোনও উল্লেখ নেই। গত ১৪ মার্চ ওই আগুনের ঘটনা ঘটে। শুক্রবার এই বিতর্ক সামনে আসে। টাকা উদ্ধারের ঘটনায় সুপ্রিম কোর্টের কলেজিয়াম ওই বিচারপতিকে দিল্লি হাইকোর্ট থেকে এলাহাবাদ হাইকোর্টে বদলির সুপারিশ করে। তাঁর বিরুদ্ধে তদন্তের নির্দেশও দেওয়া হয়েছে।

ফায়ার রিপোর্ট অনুযায়ী, তুঘলক রোডে বিচারপতি ভার্মার বাড়িতে আগুন লাগে। ১৪ মার্চ রাত ১১টা ৩৫ মিনিটে ফায়ার ডিপার্টমেন্টকে এই বিষয়ে জানানো হয়। দুটি দমকলের ইঞ্জিন ৩০ মিনিটের মধ্যে আগুন নেভানোর প্রক্রিয়া সম্পন্ন করে। এরপরই দমকলের ইঞ্জিন সফদরজঙ দমকল কেন্দ্রে ফিরে আসে। সেটিকে ছোট ঘটনা বলা হয় রিপোর্টে। বলা হয় একটি স্টোর রুমে আগুন লেগেছিল। সেখানে স্টেশনারি বাড়ির জিনিসপত্র ছিল। হতাহতের কোনও খবর নেই।

আরও পড়ুন: আচমকা বন্ধ ৯৯ লক্ষ হোয়াটসঅ্যাপ অ্যাকাউন্ট! কেন জানেন?

প্রশ্ন ওঠে এই বিচারপতি দোষী প্রমাণিত হলে কী হতে পারে? এর আগে কোনও বিচারপতিকেই ইমপিচড করে সরানো সম্ভব হয়নি। ফলপ্রসূ হয়নি।